CELEX: 22020D2052
Language: lt
Date: 1607040000000
Title: AKR ir ES ambasadorių komiteto sprendimas Nr. 2/2020 2020 m. gruodžio 4 d. kuriuo iš dalies keičiamas AKR ir ES ambasadorių komiteto sprendimas Nr. 3/2019 patvirtinti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2020/2052]

2020 12 14   
               
               
                  LT
               
               
                  Europos Sąjungos oficialusis leidinys
               
               
                  L 420/32
               
            
         AKR IR ES AMBASADORIŲ KOMITETO SPRENDIMAS Nr. 2/2020
         2020 m. gruodžio 4 d.
         kuriuo iš dalies keičiamas AKR ir ES ambasadorių komiteto sprendimas Nr. 3/2019 patvirtinti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2020/2052]
         AKR IR ES AMBASADORIŲ KOMITETAS,
         atsižvelgdamas į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1), (toliau – AKR ir ES partnerystės susitarimas) ypač į jo 15 straipsnio 4 dalį ir 16 straipsnio 2 dalį kartu su 95 straipsnio 4 dalimi,
         kadangi:
         
                     (1)
                  
                  
                     AKR ir ES partnerystės susitarimas buvo pasirašytas 2000 m. birželio 23 d. Kotonu ir įsigaliojo 2003 m. balandžio 1 d. Remiantis AKR ir ES ambasadorių komiteto sprendimu Nr. 3/2019 (2) (toliau – sprendimas dėl pereinamojo laikotarpio priemonių), jis turi būti taikomas iki 2020 m. gruodžio 31 d.;
                  
               
                     (2)
                  
                  
                     remiantis AKR ir ES partnerystės susitarimo 95 straipsnio 4 dalies pirma pastraipa, 2018 m. rugsėjo mėn. pradėtos derybos dėl naujo AKR ir ES partnerystės susitarimo (toliau – naujasis susitarimas). Kadangi naujasis susitarimas nebus parengtas taikyti iki 2020 m. gruodžio 31 d., dabartinės teisinės sistemos galiojimo pabaigos datos, dėl, be kita ko, COVID19 pandemijos sukelto vėlavimo, būtina iš dalies pakeisti sprendimą dėl pereinamojo laikotarpio priemonių patvirtinimo, kad AKR ir ES partnerystės susitarimo nuostatų taikymas būtų dar pratęstas iki 2021 m. lapkričio 30 d.;
                  
               
                     (3)
                  
                  
                     AKR ir ES partnerystės susitarimo 95 straipsnio 4 dalies antroje pastraipoje numatyta, kad AKR ir ES Ministrų Taryba patvirtina bet kokias pereinamojo laikotarpio priemones, kurių gali prireikti iki naujojo susitarimo įsigaliojimo;
                  
               
                     (4)
                  
                  
                     pagal AKR ir ES partnerystės susitarimo 15 straipsnio 4 dalį 2019 m. gegužės 23 d. AKR ir ES Ministrų Taryba įgaliojimus patvirtinti pereinamojo laikotarpio priemones perdavė AKR ir ES ambasadorių komitetui (3);
                  
               
                     (5)
                  
                  
                     todėl AKR ir ES Ambasadorių komitetui tikslinga pagal AKR ir ES partnerystės susitarimo 95 straipsnio 4 dalį priimti sprendimą iš dalies pakeisti AKR ir ES ambasadorių komiteto sprendimą Nr. 3/2019, siekiant pratęsti AKR ir ES partnerystės susitarimo nuostatų taikymą iki 2021 m. lapkričio 30 d. ar kol įsigalios naujasis susitarimas arba kol naujasis susitarimas bus pradėtas laikinai taikyti tarp Sąjungos ir AKR valstybių, priklausomai nuo to, kuri diena ankstesnė;
                  
               
                     (6)
                  
                  
                     AKR ir ES partnerystės susitarimo nuostatos bus toliau taikomos siekiant išlaikyti Sąjungos bei jos valstybių narių ir AKR valstybių santykių tęstinumą. Todėl iš dalies pakeistos pereinamojo laikotarpio priemonės nėra skirtos AKR ir ES partnerystės susitarimui iš dalies pakeisti, kaip numatyta jo 95 straipsnio 3 dalyje,
                  
               PRIĖMĖ ŠĮ SPRENDIMĄ:
         
            1 straipsnis
            AKR ir ES ambasadorių komiteto sprendimo Nr. 3/2019 1 straipsnyje data „2020 m. gruodžio 31 d.“ pakeičiama data „2021 m. lapkričio 30 d.“
         
         
            2 straipsnis
            Šis sprendimas įsigalioja 2021 m. sausio 1 d.
         
         
            Priimta Briuselyje 2020 m. gruodžio 4 d.
            
               
                  AKR ir ES ministrų tarybos vardu
               
               
                  AKR ir ES ambasadorių komiteto vardu
               
               
                  Pirmininkas
               
               Michael CLAUSS
            
         
         
            (1)  EB OL L 317, 2000 12 15, p. 3. AKR ir ES partnerystės susitarimas buvo iš dalies pakeistas 2005 m. birželio 25 d. Liuksemburge pasirašytu susitarimu (ES OL L 209, 2005 8 11, p. 27) ir 2010 m. birželio 22 d. Uagadugu pasirašytu susitarimu (ES OL L 287, 2010 11 4, p. 3).
         
            (2)  2019 m. gruodžio 17 d. AKR ir ES ambasadorių komiteto sprendimas Nr. 3/2019 patvirtinti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (ES OL L 1, 2020 1 3, p. 3).
         
            (3)  2019 m. gegužės 23 d. AKR ir ES Ministrų Tarybos sprendimas Nr. 1/2019 dėl įgaliojimų perdavimo AKR ir ES ambasadorių komitetui dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (ES OL L 146, 2019 6 5, p. 114).